વિજય માલ્યાને કોણે ભગાડી દીધો? રિઝર્વ બૅન્કના પૂર્વ ગવર્નર રઘુરામ રાજને સંસદીય સમિતિની માગણીના જવાબમાં સત્તર પાનાંની નોંધ મોકલી છે, જેમાં સ્પષ્ટ જણાવાયું છે કે બૅન્કોને ચૂનો લગાડીને લોનો લૂંટવાની શરૂઆત યુપીએના શાસનમાં થઈ હતી અને વડા પ્રધાનનું ધ્યાન ખેંચવામાં આવ્યું હતું-પણ આજ સુધી (એનડીએના શાસનમાં પણ) કયાં પગલાં લેવામાં આવ્યાં તેની જાણ નથી-ગવર્નર હતા ત્યારે રાજને ટકોર પણ કરી હતી કે બૅન્કોના રૂા. 5000 કરોડ (વ્યાજ સાથે 9000 કરોડ) ખિસ્સામાં નાખીને ગોવાના સમુદ્ર તટ ઉપર જન્મદિવસ ઊજવી રહ્યા હતા ત્યારે બૅન્કોના મૅનેજરો હાથમાં ચેકબુકો લઈને `માલ્યાજી' માગે તેટલી લોનો આપવા એમની પાછળ દોડતા હતા... આ કોની `કૃપાદૃષ્ટિ' હતી?